Държавен вестник, бр. 10, 2000 г., стр. 38

С Т Р .  3 8
Д Ъ Р Ж А В Е Н   В Е С Т Н И К
Б Р О Й 10
Приложение
към чл. 1
УСТРОЙСТВЕН ПРАВИЛНИК
на Агенцията за чуждестранни инвестиции
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се определят организа-
цията, редът на дейност, функциите и численост-
та на персонала на Агенцията за чуждестранни
инвестиции, наричана по-нататък “агенцията”,
и на нейните административни звена.
Чл. 2. Агенцията за чуждестранни инвестиции
е държавен орган към Министерския съвет за
координация на дейността на държавните органи
в областта на чуждестранните инвестиции и за
насърчаване на чуждестранните инвестиции и
приоритетните инвестиционни проекти.
Чл. 3. Агенцията е юридическо лице на бю-
джетна издръжка със седалище София и има
регионални поделения, които се създават съв-
местно с органи на местното самоуправление и
сдружения с нестопанска цел.
Г л а в а  в т о р а
ПРЕДСЕДАТЕЛ И ЗАМЕСТНИК-ПРЕДСЕДА-
ТЕЛ НА АГЕНЦИЯТА ЗА ЧУЖДЕСТРАННИ
ИНВЕСТИЦИИ
Чл. 4. (1) Агенцията се ръководи и представ-
лява от председател, който се определя с реше-
ние на Министерския съвет.
(2) При осъществяване на своите функции
председателят се подпомага от заместник-
председател.
(3) Председателят и заместник-председате-
лят се назначават със заповед на министър-
председателя.
Чл. 5. (1) Председателят на агенцията:
1. представя в Министерския съвет ежего-
ден доклад за дейността на агенцията;
2. осъществява контакти и взаимодейства с
другите органи на изпълнителната власт;
3. сътрудничи с органите на местното са-
моуправление и със сдружения с нестопанска
цел за развитие на инвестиционния потенци-
ал по региони;
4. осъществява контакти и сътрудничи с
държавни органи и с неправителствени органи-
зации в други държави, както и с международ-
ни организации и институции;
5. взема решения за участие на агенцията в
организации със сходни цели;
6. създава консултативни органи към аген-
цията;
7. изпълнява други функции, възложени му
със закон или с акт на Министерския съвет.
(2) Председателят на агенцията издава ин-
дивидуални административни актове.
Чл. 6. Заместник-председателят изпълнява
функции, възложени му от председателя, и пред-
ставлява агенцията в случаите, в които е упъл-
номощен изрично от председателя.
Г л а в а  т р е т а
ФУНКЦИИ НА АГЕНЦИЯТА
ЗА ЧУЖДЕСТРАННИ ИНВЕСТИЦИИ
Чл. 7. Агенцията изпълнява функциите на:
1. специализиран орган за насърчаване,
привличане и подпомагане на чуждестранни-
те инвестиции и приоритетните инвестицион-
ни проекти в Република България;
2. експертен орган по въпросите на чужде-
странните инвестиции в Република България;
3. орган за координация на дейността на
държавните органи в областта на чуждестран-
ните инвестиции и за оказване на методическа
помощ по въпросите на стопанската дейност на
чуждестранните лица и привличането на чуж-
дестранни инвестиции;
4. орган за информационно обслужване на
инвестиционния процес от чуждестранни инвес-
тиции в Република България.
Чл. 8. Агенцията като специализиран орган
за насърчаване, привличане и подпомагане на
чуждестранните инвестиции и приоритетните
инвестиционни проекти:
1. съдейства за разработване на стратегията
на правителството и за провеждане на държав-
ната политика в областта на чуждестранните
инвестиции;
2. съдейства на централни и местни органи,
на български и чуждестранни физически и юри-
дически лица за реализиране на инвестицион-
ни проекти;
3. предлага на компетентните органи да пре-
доставят ограничени вещни права върху недви-
жими имоти—частна държавна или общинска
собственост, с оглед на реализирането на при-
оритетен инвестиционен проект;
4. полага слединвестиционни грижи за ус-
тановилите се в страната чуждестранни ин-
веститори;
5. осъществява сътрудничество с органите
на местното самоуправление или с регионални
сдружения с нестопанска цел за привличане на
чуждестранни инвестиции и за развитие на ин-
вестиционния потенциал по региони.
Чл. 9. Агенцията като експертен орган по
въпросите на чуждестранните инвестиции:
1. разработва становища и участва в подго-
товката на проекти на нормативни актове, отна-
сящи се до условията за стопанска дейност в
Република България, до насърчаването и закри-
лата на чуждестранните инвестиции;
2. проучва чуждестранния интерес за инвес-
тиране в Република България и в отделни от-
расли, сфери на дейност или обекти;
3. периодично изготвя анализи и прогнози
за условията и перспективите за инвестиране в
Република България.
Чл. 10. Агенцията като орган за координа-
ция на дейността на държавните органи и мето-
дическа помощ в областта на чуждестранните
инвестиции: